Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI 
Kama walivyosema wahenga, hakuna zuri lisilo kuwa na ubaya wake. Teknolojia ni maarifa ya sayansi na matumizi yake katika mitambo, vyombo vya zana katika viwanda, kilimo, ufundi au njia za mawasiliano. Teknolojia imeweza kuleta uvumbuzi wa vitu vingi mno. Kwanza, tukiangazia swala la uvumbuzi wa mifumo ya kisasa , teknolojia imechangia pakubwa katika mifumo hili. Wanafunzi wanaweza kupata mafunzo ya tarakilishi katika shule zao. Suala hilo limewasaidia ili kuweza kufanya utafiti katika maswala ibuka na pia kusoma zaidi kuhusu somo lingine.
Teknolojia imeweza kuvumbua mifumo mapya katika masomo ya kiufundi. Kwa mfano, katika ushonaji, cherehani za kutumia umerne zimezinduliwa ili kuweza kurahisisha kazi katika ujuzi huu. Hapo awali, cherehani zilizokuwa ni zile za kutumika kwa kutumia miguu na zilichukua muda mwingi kabla ya mwanafunzi kumaliza kazi. Lakini hivi sasa mambo ni ya mtindo wa kisasa. 
Tarakilishi zimewezesha wanafunzi wanaosoma upishi kuweza kufanya utafiti kuhusiana na resipe na jinsi ya kupika aina ya vyakula vingi. Kabla ya mifumo hii ya teknolojia, wanafunzi 
walilazimika kufanya utafiti wao katika vitabu mbalimbali. Uvumbuzi huu umewafanya wazembee katika vitabu kwani wanadhani ni bora kutumia tarakilishi ili waweze kupata ujumbe kwa urahisi. 
Uvumbuzi wa teknohama, teknolojia ya habari inayotumia njia ya elektroniki huezesha mawasiliano baina ya watu na wenzao popote walipo. Hii imewezesha wanafunzi kutangamana na wenzao kutoka nchi au shule mbalimbali. Jambo hili limewawezesha kubadilishana 
mawazo kuhusiana na jinsi wanavyo chukulia masomo tofauti tofauti. 
Utovu wa nidhamu kwa wanafunzi hutokana na matumizi mabaya ya teknohama na teknolojia. Wanafunzi wanapotoka kwa kuangalia video zisizofaa pamoja na kusoma makala yanayo wapotosha. Maendeleo ya teknolojia yameangazia kuwanufaisha wanafunzi wa sekondari katika masomo yao ya kifundi na pia kuwapanua uwezo wa kufikiria.
Teknolojia pia imewezesha wanafunzi tutangamana ili kubadilisha mawazo katika kongamano la kisayansi. Kongamano hili hunuia kuvumbua na kufanya utafiti ili kuweza kuongeza vyombo tofauti tofauti. Huwezesha mwanafunzi kujua talanta yake iliyofichika.
Teknolojia imefanya maendeleo mengi mno katika shule hii. Mfumo wa kutumia tarakilishi umewafanya wanafunzi waache kujituma katika vitabu kwani wanadhani kuwa utumizi wa vitabu unachukua wakati mwingi. Wao hutumia mitandao kupitia tovuti mbalimbali ili wafanye utafiti kwa haraka na urahisi.